ན་མོ་གུ་རུ།སྟོན་པ་ཐུགས་རྗེ་ཅན་དེའི་བསྟན་པ་ལ།།ཞུགས་ལ་ཡོངས་རྫོགས་སྡོམ་པའི་དཔལ་སྟེར་བ།།བཀའ་དྲིན་མཉམ་མེད་རྩ་བའི་བླ་མ་ལ
གསོལ་བ་འདེབས་སོ་བདག་རྒྱུད་བྱིན་གྱིས་རློབས།།ཐོག་མེད་ངུས་ནས་སྲིད་པའི་མཚོ་ནང་དུ།།བྱིང་བ་བདག་ཅག་ཐར་པའི་ཁང་བཟང་དུ།།འཁྲིད་མཛད་རྗེ་བཙུན་རྩ་བའི་བླ་མ་ལ།།གསོལ།

བ་འདེ་བས་སོ་བདག་རྒྱུད་བྱིན་གྱིས་རློབས།།ཐོག་མེད་དུས་ནས་དུག་གསུམ་གཅོང་ནད་ཀྱིས།།གཟིར་བ་བདག་ཅག་བདུད་རྩིའི་སྨན་མཆོག་གིས།།གསོ་མཛད་བཀའ་དྲིན་འཁོར་མེད་བླ་མ་ལ།།གསོལ།
བ་འདེབས་སོ་བདག་རྒྱུད་བྱིན་གྱིས་རློབས།།མ་རིག་མུན་པ་འཐུག་པོའི་སྨག་རུམ་དུ།།འཁྱམས་པ་བདག་ལ་ལམ་བཟང་མརློ་ཟླ་བའི་མིག།སྐེར་མཛད་རྗེ་བཙུན་རྩ་བའི་བླ་མ་ལ།།གསོལ་བ་འདེབས
སོ་བདག་རྒྱུད་བྱིན་གྱིས་རློབས།།འཇིགས་རུང་འཁོར་བའི་བཙོན་ཁང་ཉམ་ང་བར།།བཟོད་མེད་སྡུག་བསྔལ་བརྒྱ་ཡིས་གཙེས་པ་བདག།ཐར་པར་འཁྲིད་མཛད་རྩ་བའི་བླ་མ་ལ།།གསོལ་བ་འདེབས
སོ་བདག་རྒྱུད་བྱིན་གྱིས་རློབས།།རྒྱལ་དང་རྒྱལ་སྲས་ཀུན་གྱིས་ཡལ་བོར་བའི།།ཉམ་ཐག་བདག་ལ་བརྩེ་བ་ཆེན་པོ་ཡིས།།ལམ་བཟང་སྩོལ་མཛད་རྩུ་བའི་བླ་མ་ལ།།གསོལ་བ་འདེབས་སོ
བདག་རྒྱུད་བྱིན་གྱིས་རློབས།།ལུས་སྲོག་གཡོ་བ་ཆུ་ནང་ཟླ་གཟུགས་དང་།།ལོངས་སྤྱོད་མི་རྟག་རྩྭ་རྩེའི་ཟིལ་པ་ལྟར།།རྟོགས་ནས་ཚེ་འདི་བློ་ཡིས་ཐོངས་པ་དང་།།རྩེ་གཅིག་དམ་ཆོས་ནུས་པར
བྱིན་གྱིས་རློབས།།རྣམ་དག་ངེས་འབྱུང་ཤུགས་དྲག་གིས་བསྐུལ་ནས།།ཚུལ་ཁྲིམས་བསླབ་པའི་བཅས་མཚམས་ཕྲ་མོ་རྣམས།།སྲོག་གི་ཕྱིར་ཡང་གཏོང་བར་མི་བྱེད་པར།།སྔོན་བྱོན་དམ་པའི

རྗེས་སུ་སློབ་པར་ཤོག།ཞིང་ཁམས་ཀུན་ཏུ་རྙེད་པར་དཀའ་བའི་ཆོས།།ཚང་ལ་མ་ནོར་བྱང་ཆུབ་ལ་མ་རིམ་ལ།།འཁྲུལ་མེད་ངེས་པ་བརྟན་པོ་རྙེད་གྱུར་ཏེ།།རྩེ་གཅིག
སྒྲུབ་པས་ལ་མ་བཟང་མཐར་ཕྱིན་ཤོག།ཅེས་པ་འདི་ནི་རང་ལས་བསྙེན་རྫོགས་ཀྱི་སྡོམ་པ་ནོས་པའི་དད་ལྡན་གྱི་སློབ་བུ་འགའ་ཞིག་གིས་རྒྱུད་ཆོས་ལ་བསྐུལ་བའི་བསླབ་བྱ་སྨོན་ཚིག་ཏུ་བྱས་པ
འདི་ལྟ་བུ་ཞིག་དགོས་ཞེས་ནན་གྱིས་བསྐུལ་བ་ལ་བརྟེན་ནས།རྒྱལ་ཁམས་ཀྱི་བཙུན་པ་དགེ་སློང་ཡེ་ཤེས་རྒྱལ་མཚན་གྱིས་ཆོས་གྲྭ་ཆེན་པོ་དགའ་ལྡན་ཕུན་ཚོགས་གླིང་དུ་སྦྱར་བའོ།།